open-index/open-wikipedia-markdown huggingface dataset:
Ardem Patapoutian

**Ardem Patapoutian** (armensk: Արտեմ Փաթափութեան; født 2. oktober 1967 i Beirut i Libanon) er en armensk libanesisk-amerikansk molekylærbiolog ved Scripps Research i La Jolla i California. Han ble tildelt Nobelprisen i fysiologi eller medisin for 2021 sammen med David Julius. 
## Biografi
Ardem Patapoutian 
Patapoutian kom fra en armensk familie i Beirut i Libanon, og opplevde Libanon-krigen i 1982. Han studerte i ett år ved American University of Beirut før han emigrerte til USA i 1986. Han avla i 1990 eksamen i biologi på University of California, Los Angeles og disputerte i biologi på California Institute of Technology i 1996. Han ble i 2000 assisterende ved Scripps Research Institute.

Ardem Patapoutian utforske sensorikkens signaltransduksjon. Han er kjent for sitt arbeide med karakteriseringen av PIEZO1, PIEZO2 og TRPM8-reseptorene som oppfatter trykk, mentol og temperatur. 

Han fikk Kavliprisen i nevrovitenskap i 2020, samt – sammen med David Julius – Nobelprisen i fysiologi eller medisin i 2021 for sine oppdagelser om temperatur og berøring.

## Priser og utmerkelser
* 2020 - Kavliprisen
* 2021 - Nobelprisen i medisin

## Referanser




## Kilder
*Biografi på www.kavliprize.org
Protobracharthron

***Protobracharthron*** er slekt av mycelbiller som lever i huler.

## Utseende
Små (4-5 millimeter), blanke, brunrøde, noe maurlignende mycelbiller. De har et utseende typisk for insekter som lever i huler, med lange og tynne antenner og bein, reduserte eller helt manglende øyne.
Antennene er lange og tynne, lengre enn kroppen. Hodet er rundet, omtrent så langt som bredt, pronotum er ganske smalt, avrundet trapesformet, dekkvingene betydelig bredere enn forkroppen, litt pæreformede, beina lange og tynne.

## Levevis
Artene lever i huler.

## Utbredelse
Artene er bare kjent fra hulesystemer i Bosnia-Hercegovina.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien **[[mycelbiller]], [[Leiodidae]]** Fleming, 1821
***** Underfamilien kadaverbiller, **[[Cholevinae]]**
****** Stammen **[[Leptodirini]]** Lacordaire, 1854- ca. 185 slekter, maurlignende
******* Understammen Leptodirina
******** Slekten ***Protobracharthron*** Reitter, 1889
********* *[[Protobracharthron dusinae]]* S.Ćurčić, T.Rađa & Mulaomerović, 2014
********* *[[Protobracharthron reitteri]]* Apfelbeck, 1889

## Referanser




## Kilder
Leiodidae i Tree of life

## Eksterne lenker
*
Orthidus

***Orthidus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae).

## Utseende
En ganbske stor, avlang, halvblankt svart kortvinge. Arten ligner mye på mange arter i slekten *[[Quedius]]*.

## Levevis

## Utbredelse
Arten er kjent fra Nord-Afrika og fra Vest-Europa nord til Storbritannia, most øst til Kroatia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802 
******* Gruppen **[[Philonthina]]** Kirby, 1837  
******** Slekten ***Orthidus*** Mulsant & Rey, 1876
********* *[[Orthidus cribratus]]* (Erichson, 1840)
********** *[[Orthidus cribratus atlanticus]]* Coiffait, 1956
********** *[[Orthidus cribratus cribratus]]* (Erichson, 1840)

## Kilder

## Eksterne lenker
* Nettside om arten, med bilder
*
Pandora Papers

**Pandora Papers** er 12 millioner lekkede dokumenter (nær 3 terabyte data) publisert av rundt 150 mediehus innenfor International Consortium of Investigative Journalists (ICIJ) 3. oktober 2021. Konsortiet omfatter blant annet *[[the Guardian]]*, *[[BBC]]*, *[[Le Monde]]*, *[[Washington Post]]* og *[[Aftenposten]]*/*[[E24]]*. 

Dokumentene skriver seg fra 14 firmaer i finanssektoren i skatteparadiser. Omkring 600 journalister i 117 land har vært involvert i arbeidet med dokumentene. Avsløringene omtaler dobbelt så mange fremstående personer som Panama Papers fra 2016. Dette skal være den største avsløringen i sitt slag noen gang. Dokumentene består av eposter, notater, regneark og juridiske dokumenter om selskapsstrukturer samt diagrammer som viser kompliserte selskapskonstruksjoner.

Ifølge dokumentene eier flere ledende personer i mange land, deriblant 35 statsledere og regjeringssjefer, skjulte formuer i blant annet skatteparadiser. Dokumentene skriver seg fra 14 bedrifter som tilrettelegger pengeplassering i andre land. Opplysningene omfatter over 300 politikere og ledende tjenestemenn samt andre fremstående personer. Av disse er 38 fra Ukraina, 19 fra Russland, 11 fra Honduras, 10 fra Nigeria, 9 fra Brasil og 9 fra Storbritannia. Dokumentene omhandler over 100 milliardærer. Rundt 300 norske borgere er navngitt i dokumentene i kraft av å eie anonyme selskaper i skatteparadiser. Det er isolert sett ikke ulovlig å plassere penger skatteparadiser.

## Omtalte personer

* Vladimir Putins nærmeste medarbeidere er omtalt. Putin selv er ikke navngitt i dokumentene, men en russisk kvinne som det blir hevdet har barn med Putin, har kjøpt bolig i Monaco. 
* Tony Blair og hans hustru skal ha spart 300.000 pund i skatt (dokumentavgift) ved å investere i eiendom i London gjennom skatteparadis. 
* Kong Abdullah av Jordan har ifølge dokumentene ført 100 millioner dollar ut av landet og investert i eiendom. Ifølge *[[The Guardian]]* har kongen i hemmelighet investert i 14 luksuseiendommer blant annet i Malibu, Washington DC og London. Jordan avviste opplysningene som forvrengte. Jordan er avhengig av økonomisk hjelp fra utlandet, blant annet for å forsørge flere millioner flyktninger i landet. I 2020 ga USA alene 1,5 milliarder dollar i støtte.
* Kenyas president Uhuru Kenyatta og hans mor er omtalt i avsløringen. Familiens utenlandsinvesteringer er på over 20 millioner pund ifølge dokumenter fra Panama, Jomfruøyene og andre skatteparadis.
* Tsjekkias statsminister Andrej Babiš eier luksusvillaer på Rivieraen; Babiš ble statsminister etter å ha gått ut mot korrupsjon og pengesterk elite under sin valgkamp.
* Ecuadors president Guillermo Lassos formue i utlandet blir avslørt ifølge dokumentene.
* Ifølge avsløringen skal Aserbajdsjans president İlham Əliyev og hans familie ha handlet eiendom for 400 millioner pund gjennom flere år opp mot 2021.

## Se også
*Panama-dokumentene
*Paradise-dokumentene
## Referanser
Qatars herrelandslag i volleyball

**Qatars herrelandslag i volleyball** er det mannlige landslaget i volleyball for Qatar. Det representerer landet i internasjonale volleyballturneringer, og reguleres av Qatar Volleyball Association. Landslaget har deltatt i internasjonale turneringer siden 1982.  

## Resultater i internasjonale turneringer
### [[Verdensmesterskapet i volleyball|Verdensmesterskapet]]
*  2022: *Kvalifisert*

### Verdensserien
*  2017: 31.-plass
*  2018: 32.-plass

### [[Asiamesterskapet i volleyball for menn|Asiamesterskapet]]

*  1989: 19.-plass
*  1993: 12.-plass
*  1995: 10.-plass
*  1997: 8.-plass
*  1999: 13.-plass
*  2001: 11.-plass

*  2003: 11.-plass
*  2005: 7.-plass
*  2007: 11.-plass
*  2009: 14.-plass
*  2011: 12.-plass

*  2013: 11.-plass
*  2015: 4.-plass
*  2017: 9.-plass
*  2019: 9.-plass
*  2021: 5.-plass

### [[Asialekene]]

*  1982: 8.-plass
*  1998: 10.-plass
*  2002: 8.-plass

*  2006: 4.-plass
*  2010: 8.-plass

*  2014: 6.-plass
*  2018: 4.-plass

### Asiacupen
*  2018: .-plass

## Se også
* Qatars kvinnelandslag i volleyball

## Eksterne lenker
* Offisiell nettside 
* Profil hos *[[FIVB]].org*
Begrenset funksjon

En **begrenset funksjon** er en funksjon hvis verdimengde er begrenset. En funksjon f(x) : X \to \mathbb{R} er altså begrenset hvis det finnes et reelt tall M slik at
:|f(x)| 
for alle x \in X. Sinus- og cosinus-funksjonene er, for eksempel, begge begrensede, siden |\sin(x)| \leq 1 og |\cos(x)| \leq 1 for alle x \in \mathbb{R} .

## Definisjoner
Dersom det finnes et tall M_1 slik at 
:f(x) 
for alle x \in X sier man at funksjonen er *oppad begrenset (av <math>M_1</math>)*. Tilsvarende, dersom det finnes et tall M_2 slik at 
:f(x) > M_2
for alle x \in X sier man at funksjonen er *nedad begrenset (av <math>M_2</math>)*. En funksjon regnes som begrenset hvis og bare hvis den er oppad og nedad begrenset; dette er ekvivalent med at det finnes en konstant M slik at
:|f(x)| 
for alle x \in X.

## Begrensningsteoremet
Begrensningsteoremet sier at dersom en funksjon f er kontinuerlig over et lukket, begrenset intervall [a, b], så er f : [a, b] \to \mathbb{R} også begrenset.

## Se også
*Begrenset operator

## Referanser
Harmophorus

***Harmophorus*** er en slekt av små, rødlige eller brunlige køllebiller, der mange av artene er knyttet til maur.

## Utseende
Små, brunlige køllebiller, bakkroppen er mye bredere enn forkroppen. **Hodet** er omtrent så langt som bredt. Fasettøynene er små og ikke utstående. Antennene er ganske lange okraftige, det tre ytterste leddene er bredere, ganske korte og noe sprikende (kan minne litt om viften ytterst på antennene hos Scarabaeoidea). Palpene (munnfølerne) er nokså små. Brystskjoldet (pronotum) er omtrent så langt som bredt, rundet, ytterkanten noe tannet. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Gruppen er utbredt i Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Arnylliini]]** Jeannel, 1952
******** Slekten ***Harmophorus*** Motschulsky, 1851 - 12 arter
********* *[[Harmophorus barbieri]]* (Jeannel, 1952)
********* *[[Harmophorus ciliatus]]* (Raffray, 1894)
********* *[[Harmophorus cilipes]]* (Raffray, 1897)
********* *[[Harmophorus cultratum]]* (Raffray, 1894)
********* *[[Harmophorus decipiens]]* (Raffray, 1918)
********* *[[Harmophorus ensipes]]* (Reitter, 1884)
********* *[[Harmophorus forcipifer]]* (Raffray, 1897)
********* *[[Harmophorus gibbioides]]* Motschulsky, 1851
********* *[[Harmophorus parviceps]]* (Reitter, 1884)
********* *[[Harmophorus pectinatus]]* (Reitter, 1884)
********* *[[Harmophorus scopula]]* (Raffray, 1914)
********* *[[Harmophorus stevensi]]* (Jeannel, 1960)

## Referanser




## Eksterne lenker
*
Future Nostalgia

***Future Nostalgia*** er et musikkalbum av den britiske artisten Dua Lipa. Albumet ble utgitt 27. mars 2020 av Warner Bros. Records. Det er hennes andre studioalbum etter det selvtitulerte debutalbumet som ble utgitt i 2017. Albumets tittel har som mål å sikre at mange av albumets sanger har et lydbilde inspirert av 1980-tallets dansepop og disco. Dua Lipa har skrevet alle albumets sanger sammen med forskjellige låtskrivere.

1. november 2019 ble albumets første singel, «Don't Start Now», utgitt. Fem andre singler ble utgitt fra albumet: «Physical», «Break My Heart», «Hallucinate», «Levitating» og «Love Again». Albumet var opprinnelig planlagt utgitt 3. april 2020, men utgivelsen ble fremskyndet med én uke etter at albumet ble lekket to uker tidligere. For å promotere albumet la Lipa ut på turnéen Future Nostalgia Tour, som begynte i februar 2022.

Albumet toppet albumlistene i flere land, deriblant i hennes hjemlige Storbritannia, etter å ha debutert på en andreplass, kun slått av 5 Seconds of Summer med deres album Calm. Den er ment å beskrive «en fremtid med uendelige muligheter mens du bruker lyden og stemningen til litt eldre musikk». I 2021 vant albumet Grammy-prisen for beste popalbum.

## Sangliste
# «Future Nostalgia»
# «Don't Start Now»
# «Cool»
# «Physical»
# «Levitating»
# «Pretty Please»
# «Hallucinate»
# «Love Again»
# «Break My Heart»
# «Good in Bed»
# «Boys Will Be Boys»

## Referanser


## Eksterne lenker
*
Riiser-Larsens vei

**Riiser-Larsens vei** eller **Riiser-Larsens veg** kan vise til følgende veier eller gater i Norge:
* Riiser-Larsens vei (Bærum)
* Riiser-Larsens veg (Porsgrunn)
* Riiser-Larsens vei (Trondheim)
Høland idretts- og ungdomslag

**Høland Idretts- og Ungdomslag** (stiftet som Høland Idrettslag 26. februar 1902 i den gang Høland kommune) er et fleridrettslag i Aurskog-Høland kommune.

Idretsslaget disponerer Høland Stadion med tilhørende flombelyst kunstgressbane, aktivitetspark, sandvolleyballbane, skateramper, ballbinge, treningsstudio og innendørs hall.

## Navnehistorie
I oktober 2016  ble det besluttet at Høland Idrettslag skulle slås sammen med Momoen Idretts- og Ungdomslag (MIUL) og dermed ble klubben Høland Idretts- og Ungdomslag (HIUL) etablert. 

## Referanser




## Eksterne lenker
* Offisielt nettsted
Anja Ninasdotter Abusland

**Anja Ninasdotter Abusland** (født 1995) er en norsk politiker (Sp). Hun kommer fra Finsland i tidligere Songdalen kommune der hun var kommunestyrerepresentant 2015–2019 før kommunen ble slått sammen med Kristiansand. I 2019 ble hun valgt inn i Kristiansand bystyre der hun ble leder for helseutvalget. Hun er utdannet sykepleier.

Ved stortingsvalget 2021 ble hun valgt inn på Stortinget for Vest-Agder.

## Stortingskomiteer
* 2021–2023: medlem av Arbeids- og sosialkomiteen
* 2023–2025: medlem av Utdannings- og forskningskomiteen
* 2025: medlem av Kontroll- og konstitusjonskomiteen

## Referanser
Compurgatio

**Compurgatio** var en gammel forsvarsmåte i en rettssak. Den anklagede person kunne tilkalle og støtte seg til et antall personer, vanligvis tolv. De sverget en ed på sin viten, eller sin overbevisning, om at den anklagede var uskyldig.

*Compurgation* er kjent i germansk rett, i tidlig fransk lov (*très ancienne coutume de Bretagne*), i walisisk lov og i engelske kirkelige domstoler helt frem til 1600-tallet.

I England ble rettsinstituttet avskaffet i common law av kong Henrik II i 1164 i *[[Constitutions of Clarendon]]*. Forsvaret forble imidlertid tillatt i sivilrettslige tvistemål. Det ble ikke helt avsluttet i England før i 1833.

Som **edgangsmenn** eller **edgärdsmän** forekom forsvarsmetoden i eldre svensk rett. Disse menns oppgave var at man ved tinget med sin ed bekreftet den såkalte vergemålsed – *värjemålsed* som en anklaget kunne avlegge for å styrke sin uskyld i såvel tvistemål som i straffesaker. Edgangsmennene gikk dermed god for at den svarende ikke begikk mened og at det i saken stod til slik som den svarende hevdet. Hvem som helst kunne ikke bli edgangsmenn, men bare fri, myndige menn som var av anerkjent «erfaring, sakkunskap og sannhetskjærlighet».

Instituttet med *edgärdsmän* kom på 1600-tallet til å bli kritisert, ettersom edgangsmennene ble nødsaget å avgi ed på slikt som de ikke kunne være sikre på. Som følge av det innebar dronning Kristinas straffeordning av år 1653 at edgangsmennenes ed kun skulle avse att disse *trodde* at vergemålseden var korrekt. Eden kunne lyde således: *Vi svärja vid Gud och hans heliga evangelium, att av de skäl ock liknelser, som vi vete av saken, och av den umgängelse vi haft have med denne mannen, tro vi hans ed vara ren och icke men.* 

Edgärdsmannainstitutet ble avskaffet i Sverige i 1695.

## Referanser


## Litteratur
*
Ramon Estevez

**Ramon Luis Estevez** (født 7. august 1963 i New York) noen ganger referert til som *Ramon Sheen,* er en amerikansk skuespiller og regissør som har ansvaret for Estevez Sheen Productions.

## Tidlig levetid
Ramon Estevez er den andre av fire barn av Martin Sheen og Janet Templeton. Han har to brødre, Emilio Estevez og Charlie Sheen og en søster, Renée Estevez. Navnet Estevez kommer fra hans spanske bestefar.

## Karriere
Siden 2012 er Estevez medprodusent av TV-serien *[[Anger Management (TV-serie)|Anger Management]]*.

## Filmografi
### Film
* *[[The Dead Zone]]* (1983)
* *That Was Then... This Is Now* (1985)
* *[[A State of Emergency]]* (1986)
* *[[Turnaround]]* (1987)
* *[[Fall of the Eagles]]* (1989)
* *[[Beverly Hills Brats]]* (1989)
* *[[Esmeralda Bay]]* (1989)
* *[[A Man of Passion]]* (1989)
* *[[Cadence]]* (1990)
* *[[Alligator II: The Mutation]]* (1991)
* *[[Sandman]]* (1993)
* *[[The Expert]]* (1995)
* *[[Shadow Conspiracy]]* (1997)

### TV
* *[[In the Custody of Strangers]]* (1982)
* *[[The Fourth Wise Man]]* (1985)
* *[[High Mountain Rangers|Jesse Hawkes]]* (1. episode, 1989)
* *[[Zorro (1990 TV series)|Zorro]]* (2. episode, 1990–1991)
* *[[Revealed with Jules Asner]]* (1. episode, 2002)
* *[[The West Wing]]* (1 aflevering, 2003)
* *[[The Dame Edna Treatment]]* (1. episode, 2007)
* *[[Anger Management (TV-serie)|Anger Manahement]]* (Co-produsent med Charlie Sheen, 2012)

## Eksterne lenker
* 
*
Riiser-Larsens vei (Bærum)

**Riiser-Larsens vei** (3-15C, 6A-22G) er en vei på Stabekk i Bærum kommune. Veien fikk sitt navn i 1961, og er oppkalt etter sjøoffiser og polarforsker Hjalmar Riiser-Larsen (1890–1965).

Riiser-Larsens vei er en sidevei til Professor Kohts vei, på sørsiden av denne, og ligger mellom Professor Kohts vei og Drammensveien (E18).

Veien ble utbygd på 1950-tallet, og har bestått av rekkehus og tre boligblokker, men i 2021 ble rekkehusene revet for å gi plass til industribygg.

Veien ligger cirka 16 meter over havet.

## Bildegalleri

Riiser-Larsens vei 11 og 13, Bærum.jpg|Riiser-Larsens vei 11 og 13, rekkehusene er revet
Riiser-Larsens vei 11 og 13, Bærum (2).jpg|Riiser-Larsens vei 11 og 13, rekkehusene er revet


## Referanser


## Eksterne lenker
*
Eddie Albert

**Edward Albert Heimberger** (født 22. april 1906, død 26. mai 2005) var en amerikansk filmskuespiller.

Albert har en stjerne på Hollywood Walk of Fame på 6441 Hollywood Boulevard.

## Referanser


## Eksterne lenker
* 
* 
*
Goniacerus

***Goniacerus*** er en slekt av små, rødlige eller brunlige køllebiller.

## Utseende
Små (gjerne 1,5-2 millimeter), brunlige køllebiller med svært kraftige, klubbeformede antenner.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Goniacerini]]** Reitter, 1882
******** Slekten ***Goniacerus*** Motschulsky, 1855 - 27 arter, neotropisk
********* *[[Goniacerus amazonicus]]* Comellini, 1990
********* *[[Goniacerus anophthalmus]]* Raffray, 1890
********* *[[Goniacerus antennatus]]* Comellini, 1990
********* *[[Goniacerus besucheti]]* Comellini, 1990
********* *[[Goniacerus bierigi]]* Comellini, 1990
********* *[[Goniacerus boliviensis]]* Comellini, 1990
********* *[[Goniacerus brasiliensis]]* Comellini, 1990
********* *[[Goniacerus chiriquiensis]]* Comellini, 1990
********* *[[Goniacerus costaricensis]]* Comellini, 1990
********* *[[Goniacerus dentatus]]* Comellini, 1990
********* *[[Goniacerus franzi]]* Comellini, 1990
********* *[[Goniacerus gibbus]]* Motschulsky, 1855
********* *[[Goniacerus guyanus]]* Comellini, 1990
********* *[[Goniacerus incostatus]]* Comellini, 1990
********* *[[Goniacerus lamellatus]]* Comellini, 1990
********* *[[Goniacerus magnus]]* Comellini, 1990
********* *[[Goniacerus microphthalmus]]* Comellini, 1990
********* *[[Goniacerus moraisi]]* Comellini, 1990
********* *[[Goniacerus nanus]]* Comellini, 1990
********* *[[Goniacerus panamensis]]* Comellini, 1990
********* *[[Goniacerus parki]]* Comellini, 1990
********* *[[Goniacerus peckorum]]* Comellini, 1990
********* *[[Goniacerus perforatus]]* Raffray, 1891
********* *[[Goniacerus reticulatus]]* Comellini, 1990
********* *[[Goniacerus schusteri]]* Comellini, 1990
********* *[[Goniacerus setifer]]* (L.W.Schaufuss, 1877)
********* *[[Goniacerus venezuela]]* Comellini, 1990

## Referanser




## Eksterne lenker
*
Kongo under Sommer-OL 2020

**Kongo under Sommer-OL 2020** kan være:

* Den demokratiske republikken Kongo under Sommer-OL 2020 eller
* Republikken Kongo under Sommer-OL 2020
Trimicerus

***Trimicerus*** er en slekt av små, rødlige eller brunlige køllebiller.

## Utseende
Små, ganske brede køllebiller. Oversiden er ofte grovt punktert, eller med påfallende groper eller furer. Hodet er forholdsvis stort og bredt med velutviklede fasettøyne. Antennene er forholdsvis korte, de to ytterste leddene danner en kraftig klubbe. Palpene er små og lite påfallende. Pronotum er mer eller mindre rundet, omtrent så bredt som hodet, dekkvingene bredt rundede, forholdsvis korte.

## Levevis
I alle fall noen av artene lever i huler.

## Utbredelse
Gruppen er utbredt i Mellom- og Sør-Amerika.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Iniocyphini]]** Park, 1951
******** Understammen Iniocyphina Park, 1951
********* Slekten ***Trimicerus*** Motschulsky, 1855 - 8 arter
********** *[[Trimicerus cornigerus]]* (Motschulsky, 1855)
********** *[[Trimicerus curtulus]]* (Reitter, 1882)
********** *[[Trimicerus fortis]]* (Reitter, 1882)
********** *[[Trimicerus inflexus]]* (L.W.Schaufuss, 1887)
********** *[[Trimicerus longipennides]]* Newton, 2017
********** *[[Trimicerus pacificus]]* Motschulsky, 1855
********** *[[Trimicerus punctipennis]]* (Reitter, 1883)
********** *[[Trimicerus rivalis]]* Motschulsky, 1855

## Referanser




## Eksterne lenker
*
Liste over statsledere i 730

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Anne-Karin Rime

**Anne-Karin Rime** (født 1968) er en norsk lege fra Kråkerøy. Hun er spesialist i indremedisin og anestesiologi. Fra 2021 ble hun valgt til president i Den norske legeforening.

## Referanser


## Eksterne lenker
* ''Tema valg 2021: Presidentkandidat Anne-Karin Rime''
Vera Güntert

**Vera Güntert** (født 20. november 1997) er en sveitsisk rulleskøyteløper og skøyteløper.

Vera Güntert er en eldre søster av rulleskøyteløperen og skøyteløperen Jasmin Güntert.

## Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

## Referanser


## Eksterne lenker
* 
* 
* 
*  Vera Güntert på www.isu.html.infostradasports.com
*  Vera Güntert på SpeedskatingResults.com
*  Vera Güntert på Jakub Majerski's Speedskating database (Adelskalender distanser og sammenlagt)
;Bilder
*  Bilder av Vera Güntert på SpeedSkatingPhotos.info/DesgPhoto.com
Ernst Junker

**Ernst Junker** er en opprinnelig tysk orgelbygger som kom til Norge på 1960-tallet. Han etablerte sin egen virksomhet i Sandefjord i 1969, og har bygget nye orgeler i en rekke norske kirker. Han har også restaurert en rekke orgler rundt om i landet.

Junker var født og oppvokst i Nord-Tyskland. Han gikk i lære ved det velrenommerte firmaet Paul Ott i den tyske byen Göttingen, og tok svenneprøven som orgelbygger der i 1953. Senere arbeidet han ved flere orgelbyggerier i Tyskland og Skandinavia. Han ble verksmester ved Vestfold Orgelbygg høsten 1965. Denne bedriften gikk konkurs i 1969, og deretter etablerte Junker sitt eget orgelbyggeri på Haukerød i Sandefjord. I tiden som verksmester ved Vestfold Orgelbyggeri ledet han arbeidet med å bygge orgelet i Sandar kirke. Senere bygget han orgelet i Solvang kirke i Tønsberg, som stod ferdig i 1969.

Det var mest sannsynlig Ernst Junker som bygget orglet til Jondalen kirke i 1971, selv om Vestfold Orgelbygg gjerne blir oppgitt. Junker jobbet der, men denne bedriften gikk konkurs i 1969 og Junker etablerte sitt eget orgelbyggeri. I 1973 bygget han nytt orgel i Sentrumskirken i Horten; denne kirken var tegnet av den samme arkitekten som Solvang kirke. I 1978 demonterte og restaurerte han orgelet i Veum kirke i Fyresdal. I 1984 gjenoppbygget han et orgel fra 1862 som hadde blitt flyttet fra metodistkirken i Hønefoss til Hole gravkapell, men opprinnelig var konstruert og bygget av Anton Gomnæs i Hønefoss kirke. Ernst Junker bygget nytt orgel i Vang kirke i Valdres i 1988. I 1990 bygget han orgelet i Tingnes kirke i Valdres, og i 1991 bygget han nytt orgel i Gol kirke. Han har bygget nytt orgel i Vestre Porsgrunn kirke i 1995.

## Familie
Ernst Junker er far til fløytisten Jan Junker.

## Referanser
Frances Haugen

**Frances Haugen** er en amerikansk dataingeniør, dataforsker og varsler. Hun har norsk avstamning. Høsten 2021 varslet hun amerikanske myndigheter ved Securities and Exchange Commission (SEK) samt den ledende avisen *[[The Wall Street Journal|Wall Street Journal]]* om samfunnsskadelige sider ved Facebooks forretningsvirksomhet.

## Varselet mot bedriften ''Facebook, Inc.''
I 2021 leverte Haugen en varslerklage til Securities and Exchange Commission (SEC), med påstand om at Facebook hadde villedet investorer ved å prioritere vekst på bekostning av sikkerhet, spesielt ved å ignorere forskning som viser at det forsterker aggressivt, polariserende, og splittende innhold med påfølgende skade for offentlig sikkerhet. Da varselet ble kjent for offentligheten var Haugen ikke navngitt, men hun stod frem den 3. oktober 2021 i et intervju i TV-programmet *[[60 Minutes|60 Minutter]]*, der hun redegjorde for bakgrunnen for varselet. Under intervjuet avslørte Haugen hvordan Facebook hadde laget et program kalt Civic Integrity, som skulle sortere vekk villedende informasjon og andre innlegg som kunne utgjøre en trussel mot gjennomføringen av valg etter demokratiske spilleregler. Haugen uttalte i TV-intervjuet at Facebook hadde tatt programvaren ut av bruk etter presidentvalget i USA høsten 2020, og at dette var en medvirkende årsak til stormingen av den amerikanske kongressen 2021 av folk som hadde latt seg overbevise av konspirasjonsteorier rettet mot USAs føderale myndigheter. Haugen, som ble ansatt i Facebook i 2019, opplyste også at hun i hemmelighet hadde kopiert tusenvis av sider fra Facebooks interne undersøkelser for å fremskaffe bevis som viser at selskapet lyver til det offentlige om at de gjør betydelige fremskritt i kampen mot hat, vold og feilinformasjon.

### Antatte konsekvenser
Facebook sin markedsverdi falt med seks milliarder dollar innen 24 timer da Haugen i oktober fortalte *[[60 Minutes|60 Minutter]]* om sin tid som mellomleder hos Facebook.

## Referanser


## Eksterne lenker
* 
* 
*
Imtempus

***Imtempus*** er en slekt av små, rødlige eller brunlige køllebiller.

## Utseende
En liten (1,4 millimeter), brunrød køllebille. Antennene har en lang, tre-leddet klubbe som er nesten så laneg som resten av antennen. Fasettøynene er store. Pronotum har tre runde groper ved roten. Kroppen er tett punktert.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

## Utbredelse
Arten er beskrevet fra Filippinene.

## Systematisk inndeling
Slekten ble opprinnelig (i 1882) beskrevet uten tilhørende arter. Dette er ikke gyldig i dag, men var akseptert tidligere.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Proterini]]** Jeannel, 1949
******** Slekten ***Imtempus*** Reitter, 1882
********* *[[Imtempus puctatissimus]]* Reitter, 1885

## Referanser




## Eksterne lenker
*
Speleobama

***Speleobama*** er en slekt av små, rødlige eller brunlige køllebiller.

## Utseende
Små (gjerne 1,7-1,9 millimeter), brede, gulrøde køllebiller. Hodet er nokså lite med sterkt reduserte fasettøyne, antennene lange og kraftige, de tre ytterste leddene danner en avlang klubbe. Palpene er gule, lange og slanke, nesten så lange som antennene. Pronotum er rundet, en del bredere enn hodet og noe lengre enn bredt. Dekkvingene er middels lange, rundede, betydelig bredere enn forkroppen. Bakkroppen er rundet med markert avsatt siderand. Flygevinger mangler. Beina er nokså slanke og middels lange.

## Levevis
Arten lever i huler.

## Utbredelse
Gruppen er utbredt i USA, i den sørlige delen av Appalachene.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Goniaceritae
******* Gruppen **[[Speleobamini]]** Park, 1951
******** Slekten *Speleobama* Park, 1951 - én art:
********* *[[Speleobama vana]]* Park, 1951 - huler i USA

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/1709165
*
Ed (løfte)

**Ed** (norrønt: *eiðr*) er tradisjonelt enten en ytring av kjensgjerninger, eller en høytidelig erklæring avgitt i en bestemt (rettslig) form under påkallelse av en høyere makt eller hvis ordlyd har relasjon til noe hellig som et tegn på utsagnets sannhet. Å avlegge en ed kalles **å sverge** (norrønt *sverja*, beslektet med *svar*).

Den juridiske erstatning for dem hvis personlige holdninger gjør at de er imot å fremføre en hellig ed, er en (høytidelig) bekreftelse. Selv om det ikke skulle være hellige begreper involvert, blir visse utsagn i forbindelse med juridiske eller seremonielle handlinger oppfattet som en ed når de blir framført høyt. Utsagnet «å sverge» brukes til å beskrive det at avlegge en ed. Det motsatte, å sverge falsk, **mened** (norrønt *meineiðr*), er ed sverget på falskt og løgnaktig grunnlag.

En regent eller president som overtar sine poster, blir tatt i ed, se embetsed nedenfor.

## Former for eder
* Hippokratiske ed, en ed historisk tatt av leger og annet helsepersonell som sverger å praktisere medisin ærlig og til det beste for pasienten.
* Troskapsformaningen, en gammel militær tradisjon i det norske forsvaret.
* Embetsed, en ed eller bekreftelse (forsikring) en person avlegger før vedkommende påtar seg pliktene til et særskilt embete.
* Troskapsed, en ed der en undersått eller borger anerkjenner en troskapsplikt og sverger lojalitet til monark eller land. I Norge gjøres det under en særskilt statsborgerskapseremoni.

## Referanser


## Eksterne lenker
*
Professor Kohts vei

**Professor Kohts vei** (5-109, 28-108) er en vei på Stabekk og Lysaker i Bærum kommune. Veien fikk sitt navn i 1967, og er oppkalt etter utenriksminister og professor Halvdan Koht (1873–1965), som bodde på Lysaker.

Professor Kohts vei starter ved Lysakerlokket, ved Lysaker Park, og går sørvestover på nordsiden av Drammensveien (E18). Den ender opp i Markalleen i Stabekk.

Veien var opprinnelig en del av Drammensveien, før dagens trasé ble bygd på 1950-tallet. Tomtene her tilhørte opprinnelig Lysaker gård. 

Veien ligger cirka 18 meter over havet ved Lysakerlokket.

## Bildegalleri

Professor Kohts vei 27 - 2012-03-11 at 12-12-14.jpg|Professor Kohts vei 27
Kveldsroveien 10 og Professor Kohts vei 109, Bærum kommune.jpg|Kveldsroveien 10 og Professor Kohts vei 109
Eilif Dues vei og Professor Kohts vei, Bærum kommune (riving 2021).jpg|Riving i området, ifm. ny E18.


## Referanser


## Eksterne lenker
*
Liste over statsledere i 703

## Europa

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Värjemålsed

**Värjemålsed** (*vergemålsed*) var i Sverige en ed som en part i en rettegang kunne avlegge ifølge rettegangsloven av 1734. Dette skyldtes at det ble ansett som utilfresstillende å dømme til den anklagedes ulempe om denne til viss grad hadde kunnet styrke sine opplysninger ved rettsforhandlingen.

I loven fantes derfor muligheten for den svarende å bekrefte sin beneklelse til det den anklagende påstod, ved å verge seg med en ed.

Edgangen var ikke en måte å frembringe noe bevis, ettersom den svarende ikke behøvde å bevise at det som ble påstått ikke var sant. Det var i stedet en måte å tvinge en svarende fra å avstå fra å nekte dersom man mistenkte at denne kanskje ikke talte sant. Sverget den svarende ikke eden, ble syylden ansett som bevist. Man fikk imidlertid ikke benytte dette tvangsmiddel i noen større utstrekning ettersom man ville bevare edens betydning, som i prinsipp ble ansess som ukrenkelig.

## Kilder
*
Metroid Dread

***Metroid Dread*** er et action-eventyrspill utviklet av MercurySteam og Nintendo EPD og utgitt av Nintendo den 8. oktober 2021 til Nintendo Switch. Handlingen i spillet finner sted etter hendelsene i *[[Metroid Fusion]]* fra 2002, hvor spilleren kontrollerer dusørjegeren Samus Aran som blir jaget av en robot på planeten ZDR. Det viderefører de sidescrollende spillmekanikkene fra tidligere todimensjonale *[[Metroid]]*-spill, og legger til snikeelementer.

*Dread* var opprinnelig tenkt som en tittel til Nintendo DS på midten av 2000-tallet, men ble kansellert på grunn av tekniske begrensninger. Etter å ha blitt positivt overrasket over arbeidet på ** i 2017, bad *Metroid*-produsenten Yoshio Sakamoto MercurySteam om å utvikle det neste hovedspillet i serien, som resulterte i at *Dread*-prosjektet ble startet opp igjen.

Nintendo annonserte spillet under E3-messen i 2021. Det er det første originale sidescrollende *Metroid*-spillet siden *Fusion*.

## Handling
The Galactic Federation mottar video-bevis på at X, en farlig parasitt-art som kan etterligne enhver skapning den infiserer, overlever på den avsidesliggende planeten ZDR. Parasittene ble antatt å være utryddet siden hendelsene i Metroid Fusion. Føderasjonen sender derfor syv EMMI-roboter (Extraplanetary Multiform Mobile Identifiers) til ZDR for å undersøke saken videre, men de mister kontakten med dem kort tid senere. Føderasjonen sender Samus Aran til ZDR for å undersøke sitasjonen.

Samus møter en Chozo-kriger dypt under jorden, som ødelegger utgangen, beseirer henne i kamp og ødelegger det meste av drakten hennes. Samus blir instruert av skipets datamaskin, Adam, om å finne en annen vei til overflaten, og komme seg tilbake til romskipet hennes. Samus blir angrepet av EMMI-roboter, som nå har blitt om-programmert til å betrakte Samus som fiendtlig. Hun kommer seg unna, og absorberer en mystisk energi. Energien aktiverer midlertidig Omega Blaster, som ødelegger EMMI med og gjenvinner noen av sine evner.

I Chozo-helligdommen i Ferenia blir Samus tatt til fange av en annen EMMI, men blir reddet av en Chozo ved navn Quiet Robe. Quiet Robe forklarer at for lenge siden gikk to Chozo-stammer, den vitenskapelige Thoha og krigeren Mawkin, sammen for å fange metroidene på en planet kalt SR388. Thoha hadde til hensikt å ødelegge SR388 for å eliminere hele trusselen fra Metroids og X. Men Raven Beak, Mawkin-lederen og Chozo som angrep Samus, ønsket å benytte Metroids som et biologisk våpen for å erobre hele galaksen.

## Referanser


## Eksterne lenker
*
Uttrekk, lasting og transformasjon

**Uttrekk, lasting og transformasjon** (engelsk: *extract, load, transform*, **ELT**), er en måte å flytte data (en kommandokø- eller *pipeline*-modell) fra et kildesystem til et målsystem som går ut på at man først flytter dataene fra kildesystemet i det opprinnelige formatet, og deretter gjør transformasjoner på dataene etter at de har ankommet målsystemet. Dette står til forskjell fra ETL hvor man transformerer dataene i kildesystemet før de sendes til målsystemet. Eksempler på slike transformasjoner er relasjonelle transformasjoner som relasjonelle joins («sammenføyninger»).

En av de praktiske forskjellene på ETL og ELT er hvorvidt vanlige lastejobber vil føre til stor belastninger på henholdsvis kildeserveren eller målserveren. Det er dermed viktig å ta hensyn til hvor kraftige disse er, og hvor mye belastning de får fra andre oppgaver. Mange ETL-verktøy kan brukes til ELT, og vice versa.

## Datasjø
Innen datasjøer (*data lake*) lagres ofte mye data i sitt råformat, med det resultatet at man får mye data med forskjellig struktur. ELT brukes da for å transformere data til passende formater idet de skal brukes. Ettersom transformeringen skjer ved behov er det viktig med en viss prosesseringskraft for at transformasjonene skal utføres innen rimelig tid.

En fordel med å bruke denne formen for ELT til datasjø er at strukturen på dataene ikke behøver å være definert ved lasting inn til reservoaret, og man trenger derfor ikke å bruke tid på definere ulike datastrukturer som man ikke vet hvordan vil bli brukt i fremtiden. Imidlertid vil dataene i en datasjø ofte ha en viss struktur ved lasting siden de ofte er trekt ut (ekstrahert) fra databaser eller lignende datastrukturer med en assosiert struktur på dataene. En ulempe er at mange ulike datastrukturer kan gjøre det vanskelig å gjøre seg nytte av dataene senere, og man kan ende opp med en såkalt datasump.

## Referanser
MS «Ro Fortune»

**MS «Ro Fortune»** er en norsk brønnbåt bygget i 2018 ved Larsnes Mekaniske Verksted som byggenummer 62. MS «Ro Fortune» ble levert til Rostein den 24. mai 2018, og døpt den 30. juni 2018. Etter levering ble skipet satt i drift i Troms og Finnmark. Fartøyet er med på å gjøre Nord-Norge selvforsynt med brønnbåter.

Skipet er den femte brønnbåten i LFC2020 serien designet av Skipskompetanse AS. MS «Ro Fortune» har en lengde på 82,1 meter og en bredde på 15,5 meter. Skipet er utstyrt med fire stykk Yanmar 6EY22-AW motorer med en ytelse på 1300 kW. Disse gir skipet en servicefart på 11 knop. MS «Ro Fortune» har ifølge Marinetraffic en toppfart på 14 knop. Lastekapasiteten fordelt på to brønner er på 3500 kubikkmeter. Om bord er det installert automatisk tankrensesystem, og skipet er utstyrt med 5 stykk dekkskraner. MS «Ro Fortune» seiler med et mannskap på minimum 14 stykk, fordelt på to skift.

## Referanser


## Eksterne lenker
* 
*
Ulf Wallgren

**Ulf Wallgren** (født 26. mai 1954) er en svensk journalist og programleder i Sveriges Television.

Han gjorde sin entré på SVT i 1989, på lokalredaksjonen *Tvärsnytt* i Örebro. Fra 1996 var han programleder for *[[Aktuellt]]* og *[[Rapport (TV-program)|Rapport]]*. Han har også jobbet for SVT Gävledala, SVT24, Sveriges Radio og lokalavisene Gefle Dagblad og Ljusnan. Han var redaktør og programleder i de regionale nyhetsprogrammene *ABC* og *Tvärsnytt*.

Wallgren har også hatt rollen som nyhetsoppleser i de svenske TV-seriene *[[Jordskott]]* (2015), *Belinder auktioner* (2003), *Paradiset* (2003) og *Sprengeren* (2001). 

Efter 37 år i bransjen, hvorav 27 år i SVT, takket nyhetsankeret for seg i starten av 2017 for å bli yogalærer. 

Høsten 2017 hadde han et lite comeback i underholdningsprogrammet *Klassfesten* på TV4, der han i åtte episoder av programmet hadde et eget innslag hvor han leste opp nyheter fra 1961-1995.

## Referanser


## Eksterne lenker
*
Mestogaster

***Mestogaster*** er en slekt av små, rødlige eller brunlige køllebiller.

## Utseende
Små (gjerne ca. 1 millimeter), rødaktige køllebiller, bakkroppen er mye bredere enn forkroppen. **Hodet** er omtrent så langt som bredt, fasettøynene er middelsstore og noe utstående. Antennene er ganske lange og kraftige, i spissen kølleformede, køllen butt. Brystskjoldet (pronotum) er omtrent så langt som bredt, tønneformet. Dekkvingene er rundede, utvidet bakover, og mye bredere enn brystskjoldet. De to bakerste bakkroppsleddene stikker ut bak dekkvingene. Beina er forholdsvis lange og kraftige, med litt fortykkede lår.

## Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.

## Utbredelse
Slekten er kjent fra Sørøst-Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae)
***** Underfamilien **[[køllebiller]], [[Pselaphinae]]**
****** Overstammen Pselaphitae
******* Gruppen **[[Hybocephalini]]** Raffray, 1890
******** Slekten ***Mestogaster*** Schmidt-Göbel, 1838 - fire arter, Sørøst-Asia
********* *[[Mestogaster barbieri]]* Jeannel, 1952
********* *[[Mestogaster bruchiformis]]* (L.W.Schaufuss, 1877)
********* *[[Mestogaster crassicornis]]* (Schmidt-Göbel, 1838)
********* *[[Mestogaster nitidicollis]]* Reitter, 1883

## Referanser




## Eksterne lenker
* Bilde av ''Mestogaster'' sp.
*
Syukuro Manabe

**Syukuro Manabe** (født 1931 i Shingu) er en japansk-amerikansk meteorolog og klimaforsker. I 2021 ble han tildelt Nobelprisen i fysikk sammen med Klaus Hasselmann og Giorgio Parisi.

## Karriere
Han studerte ved universitetet i Tokyo og tok doktorgrad i 1958. Han begynte deretter som forsker hos US Weather Bureau, fra 1970 endret til National Oceanic and Atmospheric Administration (NOAA), i USA. Fra 1968 foreleste han ved Princeton University samtidig som han forsket. I 1990 var han medforfatter til FNs klimapanels første hovedrapport. I 1997 reiste han tilbake til Japan for å lede «forskningsprogrammet for global oppvarming» i Yokohama. 

## Vitenskapelige resultater
Mens han var ved NOAAs samarbeidet han med Joseph Smagorinsky om å utvikle tredimensjonale modeller for Jordens atmosfære. I første fase utviklet Manabe sammen med Wetherald i 1967 en endimensjonal enkeltkolonnemodell over atmosfæren i med likevekt mellom stråling og konveksjon, og med positiv tilbakevirkning fra endringer i vanndampinnholdet. Med denne modellen fant de at responsen på økende innhold av karbondioksid ville være at temperaturen øker ved Jordens overflate, men avtar i stratosfæren. Utviklingen av den strålingskonvektive modellen var et avgjørende skritt mot å kunne modellere atmosfærens generelle sirkulasjon (Manabe et al. 1965). De brukte modellen til å simulere for første gang den tredimensjonale virkningen av økt karbondioksid på temperatur og på det hydrologiske kretsløpet (Manabe og Wetherald, 1975). I 1969 fikk Manabe og Bryan publisert den første simuleringen av klimaet ved en sammensatt atmosfære-hav-modell, der modellen for atmosfærens generelle sirkulasjon er kombinert med en tilsvarende for verdenshavene. Gjennom 1990-årene og tidlig på 2000-tallet fikk Manabes forskningsgruppe publisert banebrytende artikler der de brukte atmosfære-hav-modeller for å undersøke klimavirkningen av endrede klimagasskonsentrasjoner på ulik tidsskala (Stouffer et al., 1989; Manabe et al., 1991 & 1992). De brukte også modellene til å studere historiske klimaendringer, og fant for eksempel betydningen av endret ferskvanntilførsel til det nordlige Atlanterhavet som en mulig årsak til de raske klimaendringene som er påvist i paleoklimatiske prøver (Manabe and Stouffer, 1995 & 2000). Han har også bidratt til å vise at klimaet på jorden kan ha mer enn en stabil tilstand, og at skiftningen mellom disse tilstandene kan skje ved at iskappene smelter. 

## Priser
Manabe er tildelt en rekke priser, og var første vinner av Blue Planet Prize, en internasjonal japansk pris til miljøforskere opprettet i forbindelse med Rio-konferansen.

I 2021 ble Manabe tildelt Nobelprisen i fysikk. Han fikk prisen for sine «nyskapende bidrag til vår forståelse av komplekse systemer», og for «fysisk modellering av jordens klima, tallfesting av variabilitet og å pålitelig forutsi global oppvarming». 

## Referanser


## Eksterne lenker
*
Kveldsro Terrasse

**Kveldsro Terrasse** (1-15, 8-14) er en kort blindvei på Stabekk i Bærum kommune. 

## Historie
Veien fikk sitt navn i 1925, og er oppkalt etter villaeiendommen *Kveldsro*. Eiendommen Kveldsro har i dag adresse Wettergrens vei 4 og 6, og ble i 1890 skilt ut fra Østre Stabekk gård, til forretningsmann Eivind Sundt. Både Kveldsro Terrasse, Kveldsrosvingen og Kveldsroveien er oppkalt etter denne eiendommen. 

## Beskrivelse
Kveldsro Terrasse er en sidevei til Professor Kohts vei, på sørsiden av denne. Den ligger bak den nå (2021) nedlagte bensinstasjonen på Strand ved E18. Den er kort, cirka 300 meter lang, og består av eneboliger.

Veien ligger cirka 30 meter over havet.

## Bildegalleri

Drammensveien 407 med Kveldsro terrasse 5 i bakgrunnen, Bærum kommune (2).jpg|Kveldsro terrasse 5 bak Drammensveien 407
Kveldsro terrasse 8, Bærum kommune.jpg|Kveldsro terrasse 8


## Se også
* Kveldsrosvingen
* Kveldsroveien

## Referanser


## Eksterne lenker
* 
* Eiendommen Kveldsro på Google Maps
Klaus Hasselmann

**Klaus Hasselmann** (født 1931) er en tysk klimaforsker, meteorolog og oseanograf. I 2021 ble han tildelt Nobelprisen i fysikk sammen med Syukuro Manabe og Giorgio Parisi. Hasselmann fikk prisen for sine «nyskapende bidrag til vår forståelse av komplekse systemer», og for «fysisk modellering av jordens klima, tallfesting av variabilitet og å pålitelig forutsi global oppvarming».

## Liv og virke
### Bakgrunn
Hasselmann ble født i Hamburg i 1931. Hans far Erwin Hasselmann, var økonom, journalist og publisist og var politisk aktiv for Sosialdemokratene (SPD) siden 1920-årene. Grunnet farens virke innen SPD, emigrerte familien til Storbritannia i midten av 1934 i det tyske naziregimens første fase – faren fryktet Tysklands nye repressive regime. Klaus Hasselmann vokste dermed opp i Storbritannia fra to års alder.

De bodde i Welwyn Garden City nord for London, og faren arbeidet som journalist. Selv om familien Hasselmann ikke selv var jødisk, bodde de tett tilknyttet det overveiende jødiske tyske emigrantmiljøet, og de fikk hjelp fra engelske kvekere da de ankom England. Klaus Hasselmann gikk på grunnskole og på *Grammar School* i Welwyn Garden City, og tok sine A-levels (Cambridge Higher School Certificate) i 1949. Hasselmann har sagt at han var svært lykkelig i England og at engelsk er hans førstespråk. Hans foreldre vendte tilbake til Hamburg i 1948, og Klaus fulgte etter dem da han hadde fullført sine A-levels. Han var nesten 19 år gammel da han kom til foreldrene i Hamburg i Vest-Tyskland i august 1949.

### Høyere utdannelse
Han tok doktorgrad i fysikk ved universitetet i Göttingen i 1957. Hans doktorarbeid presenterte en metode for å bestemme sjokkfronters, og tilfeldige småbølgelengders bølgers refleksjon og refraksjon.

### Fysiker
Hasselmann ledet Max Planck-instituttet for meteorologi i Hamburg fra 1975 til 1999.

Han er best kjent for å ha utviklet det som er blitt kjent som *Hasselmann-modellen*. Hans arbeider gjør det lettere å følge med på, og til å modellere klimaforandringenes effekter og værmønstre.

Hasselmann har blant annet fått Vilhelm Bjerknes-medaljen av Den europeiske geovitenskapelige union (European Geosciences Union) i 2002 og en æresmedalje fra Universitetet i Alcalá i 2005.

I 2021 ble han tildelt Nobelprisen i fysikk sammen med Syukuro Manabe og Giorgio Parisi. Hasselmann fikk prisen for sine «nyskapende bidrag til vår forståelse av komplekse systemer», og for «fysisk modellering av jordens klima, tallfesting av variabilitet og å pålitelig forutsi global oppvarming».

## Referanser


## Eksterne lenker
*
Giorgio Parisi

**Giorgio Parisi** (født 1948) er en italiensk fysiker. I 2021 ble han tildelt Nobelprisen i fysikk sammen med Syukuro Manabe og Klaus Hasselmann.

Parisi fikk Nobelprisen for «oppdagelsen av samspillet av uorden og fluktuasjoner i fysiske systemer fra atom- til planet-skala».

## Biografi
Parisi fullførte doktorgrad i 1970 ved *[[La Sapienza]]* i Roma. Han arbeidet som forsker frem til 1981 da han ble professor i teoretisk fysikk ved Università degli Studi di Roma «Tor Vergata». I 1992 ble han professor i kvanteteori ved La Sapienza i Roma.

Parisi har skrevet over 600 artikler innen partikkelfysikk, statistisk fysikk og kaossystemer.  Han har også studert dyrs kollektive oppførsel og bidrar i Simons-samarbeidet *Cracking the Glass Problem*, som forsøker å finne teorier for struktur, eksitasjon og, når glasset knuser, dynamikken i «glassaktige materialer». 

Parisi har mottatt en rekke priser, blant annet Nobelprisen i fysikk i 2021.

## SPublikasjoner i utvalg
* 
* 
* 
* 
* 

## Referanser


## Eksterne lenker
*